Kunagi aastaid tagasi, ülikooli ajal sai squashi mängitud. See oli ka tore. Sedapuhku aga otsustasime tennise kasuks. Ei saa öelda, et mulle lapsepõlves ei oleks sulgpall kiviga raskuse andmiseks täiendatuna  meeldinud ja tennis on sisuliselt ju ka reketiga pallile pihta saamise üritus. Seega igati loogiliseks jätkuks. Minu üllatuseks ei olnud see tennisemängimine ka üle mõistuse kallis võrreldes igasugu spordiklubitasudega. Muidugi eriti hea kulude mõttes tuleb see, kui vastaspool on teisest "leibkonnast", sest siis jaguneb väljakutasu kahe vahel. Kuid aegajalt kannatab ka ühe pere liikmetel seda mängu harrastada, et veri jälle soontes korralikult käima saada.